Diari Oficial de la Generalitat Valenciana


Sumari del DOGV 4005, del 23-05-2001 (2001/4660)

ORDRE de 16 maig de 2001, de la Conselleria d'Agricultura, Pesca i Alimentació, sobre delegació de funcions en el director general de Modernització d'Estructures Agràries de la Conselleria d'Agricultura, Pesca i Alimentació.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4660


Data del document
:   16-05-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Conselleria Agricultura, Pesca i Alimentació
    * competència administrativa
    * delegació de poders

ORDRE de 16 maig de 2001, de la Conselleria d'Agricultura, Pesca i Alimentació, sobre delegació de funcions en el director general de Modernització d'Estructures Agràries de la Conselleria d'Agricultura, Pesca i Alimentació. [2001/X4660]
  
Per mitjà del Decret 35/1997, de 26 de febrer, modificat pel Decret 149/1997, de 8 d'abril, del Govern Valencià, es va aprovar el reglament orgànic de la Conselleria d'Agricultura, Pesca i Alimentació.
  
Mitjançant el Reial Decret 1.627/1997, de 24 d'octubre (BOE núm. 256, de 25.10.1997), s'estableixen disposicions mínimes de seguretat i salut en les obres de construcció i es deroga el Reial Decret 555/1986, de 21 de febrer, pel qual s'implantava l'obligatorietat de la inclusió d'un estudi de seguretat i higiene en el treball en els projectes d'edificació i obres públiques. Açò obliga a actualitzar i acomodar l'Ordre de 21 d'abril de 1997, de la Conselleria d'Agricultura, Pesca i Alimentació (DOGV núm. 2.977, de 22.05.1997), sobre delegació de funcions en el secretari general i altres òrgans de la Conselleria d'Agricultura, Pesca i Alimentació.
  
Per tant, fent ús de les facultats que em confereixen els articles 45 i 68 de la Llei de la Generalitat Valenciana 5/1983, de 30 de desembre,
  
ORDENE
  
Article únic
  
Es delega en el director general de Modernització d'Estructures Agràries, en relació amb les obres que es realitzen a càrrec del programa 531.10 corresponents a aquesta direcció general, les facultats de nomenar director facultatiu i coordinador en matèria de seguretat i salut durant l'elaboració del projecte, així com en l'execució de l'obra; de designar representant de l'administració en la recepció d'aquesta, o bé la facultat d'actuar ell mateix com a representant; i la d'aprovar els plans de seguretat i salut en el treball establits en l'article 7 del Reial Decret 1.627/1997, de 24 d'octubre.
  
Els nomenaments esmentats s'hauran d'atorgar necessàriament a favor de persones distintes, excepte el coordinador en matèria de seguretat i salut durant l'elaboració del projecte i l'execució de l'obra, que podrà recaure en la mateixa persona.
  
DISPOSICIÓ ADDICIONAL
  
En les resolucions que es dicten fent ús de les delegacions d'atribucions d'aquesta ordre, es farà constar sempre aquesta qüestió de manera expressa, de conformitat amb el que s'estableix en l'article 68.6 de la Llei 5/1983, de 30 de desembre, de Govern Valencià, i en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i quedarà esgotada la via administrativa, de conformitat amb el que s'estableix en els articles 13 i 109 d'aquesta última llei.
  
DISPOSICIÓ DEROGATÒRIA
  
Queden derogats tots els preceptes que s'oposen al que es disposa en aquesta ordre, continguts en la de 21 d'abril de 1997 (DOGV núm. 2.997, de 22.05.1997).
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 6 d'abril de 2001
  
La consellera d'Agricultura, Pesca i Alimentació,